
ub aspectul modest al reedită acele 
i nenumărate, care, sub numele de ,,Micul 
au desfătat ani și ani în șir şi desfată ș 


i 
astăzi marea massă a cetitorilor dela tara, au- 
torul acestor rânduri a căutat pe de o parte să 
redea poporului comoara ce-i aparţine de drept, 


în forma cea mai curată și cea mai estetică tot- 
deodată — şi pe de altă parte să refacă, printr’o 
potrivită alegere și așezare a poeziilor din vo- 
lum, icoana adâncă, unitară și totală a dorului 
din sufletul Românilor de pretutindeni. 

O pretenție — cum se vede — formidabilă și 
a cărei singură scuză e nemăsurata dragoste pen- 
tru frumuseţile versului popular ce l-a insufletit 
întotdeauna. Sunt ani de zile de când își notează 
atâtea doine auzite pe la ţară sau întâlnite în 
cărți de specialitate, pentru propria lui plă- 
cere, fără gând de publicare și cu regretul că 
marea majoritate a colecţiilor de poezii popu- 
lare, pe care le răsfoia, înăbușiau sub un maldăr 
de material amorf, sub un teanc de versuri me- 
nite uitării, rarele poezii adevărate, puținele iz- 
voare de cântec viu, ce totuși mai palpitau 

încă în ele. Căpăta astfel impresia curioasă, cu 
cât citea mai multe din aceste colecții complecte 
şi savante, că poezia populară română așteaptă 
să fie redescoperită și culeasă din nou. 

Toate aceste colecții — afară de câteva me- 
ritoase exceptii—au un cusur capital și anume 
sunt mult prea voluminoase, fiind concepute 
cantitativ în loc să fie întocmite pe calitate. 


Puritatea cântecului popular nu admite nici o 
notă falsă —- Să-l împerechezi nearmonios cu to- 
nalit&ti vulgare, cu ritmuri prozaice, înseamnă 
să-l distrugi iremediabil. 


De aceea alegerea: noastră e concepută cu 
totul altfel, precum își va putea ușor da seama 
singur orice cititor neprevenit. 

Cartea de față se încumetă să-i ofere acestui 
cititor un aspect nou, adesea neașteptat şi ne- 
cunoscut, al unei poezii pe care o credea stereo- . 
tipizată în canoane învăţate și bine precizate 
de mult. Acest volumaș mai vrea să fie un ,,pan- 


dant", o complectare, în alt spirit si parțial în 
alt domeniu, al volumaşului de „Poezii Popu- 
lare” alese din V. Alecsandri și apărut în aceeaș 


bibliotecă (No. 2).Cititorul doritor de comparații 
va pute d onsuite ( LOLO 


e. Se spune că numai 

p g „saudad” ar putea să redea 
în parte ceva din atmosfera și din substratul 
său emotional. In orice caz germanul ,,Sehn- 
sucht” nu-i redă echivalentul adevărat. Acest 
echivalent exact nu-l poate da de altminteri 
nici o definiție în proză, căci îi scapă tocmai acel 
imponderabil, acea emoție de caracter poetic, 
fără de care dorul n'ar mai fi dor. Adevărata 
definiţie a dorului ne-o dă singură poezia popu- 


Jara. Din acest punct de vedere cartea de fata, 
pe dreptatejbotezatá Cartea dorului,e documentul 
cel mai preţios ce poate fi: un adevărat tratat 
de cunoaștere sentimentală a sufletului nostru 
etnic. Dacă mai adăogăm că ea cuprinde și cele 
mai frumoase poezii populare (sau numai scrise 
în stil şi spirit popular) — ne dăm seama de 
toată comoara estetică pe care o reprezintă. 


Suntem într'o epocă de tranziţie. Poporul ro- 
mân își leapădă cu portul său strămoșesc din 
păcate și haina aceea interioară : sufletul care-i 
vine tot dela strămoşi și pe care eii l-au hărăzit 
cu înțelepciune și frumuseţe rară. Acest suflet 


patriarcal îl pierde românul pe zi ce trece gi 
cultura atât de superficială la noi, a Occidentului 
nu e în stare încă a-l înlocui cu o valoare echi- 
valentă. De aci o decadentá a artei, a muzicei 
şi a poeziei populare actuale. Motivele se tri- 
vializează, materia se repetă în variante infe- 
rioare. Radio, patefonul duc până în satul cel 
mai depărtat ritmuri străine, inasimilabile pen- 
tru cântecul autohton — frumos și firesc ca o 
plantă naturală, dar care moare sub buruiana 
operetelor vieneze şi a tangourilor mexicane, a 
corurilor de negri sau a instrumentelor hawaiane. 
După o ,,caragializare" care nu atinsese decât 
mahalalele orașelor, asistăm la o mahalalizare a 
sufletului sătesc si al artei sale. E un pericol 
grav. Cartea Dorului înţelege să fie pe lângă un 
breviar estetic și protestul moral al sufletului 


nostru adevărat. 
Ion Pillat. 


Privind tăcuta undă, 
Pe gânduri am rămas: 
Cât este de profundă 
La fie-care pas! 

Şi totuşi isvoreşte 

Din depărtate văi, 
Apoi se risipeşte 

Prin mii şi mii de cai! 


Asemenea şi dorul 

In peptul meu sádit : 
E depártat izvorul, 
Din care mi-a venit, 
Sin multe lumi stráine 
Cărările-i s'ascund, 
Dar revársat in mine 
Cât este de profund! 


Atât de trist rásuná doina, 
Far’ de cuvinte înţeleasă | 

Ce dor îşi spune cine-o cântă, 
Şi ce durere îl apasă? 


Ascult’o bine cum adie 

Din munţii nostri pân'la vale, 

Şi spune-mi dacă ştii vre-un cântee 
Mai dulce şi mai plin de jale. 


Nu-i plânsul unei inimi numai 
Şi-al unei clipe trecătoare, 

Ci neamul nostru 'ntreg îşi cântă 
Durerile de care moare. 


— Păsăruică, păsărea, 
Puisor de rândunea, 

Daca esti din tara mea, 
Spune-mi taica ce facea? 
— Carul el și-l şinuia. 
Tot de moarte se gătea |... 
— Păsăruică, păsărea, 
Puişor de rândunea, 

Dacă ești din ţara mea, 
Spune-mi maica ce făcea? 
— Maică-ta colaci cocea, 
Tot de moarte se gătea |... 
— Păsăruică, păsărea, 
Puisor de rândunea 

Daca esti din pr mea, 
Spune-mi mândra ce făcea? 
— Mândra păru-și pieptăna, 
Tot de nuntă se gătea |... 
— Păsăruică, pásárea, 
Puisor de rándunea, 

Dacă ești din tara mea, 
Spune-mi sora ce făcea ? 
— Sora la gherghef cosa, 
Mai cosa mai descosa, 

Tot de dorul tău ofta !.., 


Te lasă, te lasă, 
Salcie pletoasă, 
Să te-apuc cu mâna, 
Să 'mpletesc cununa 
S’o port totdeauna. 


Te lasă, te lasă, 
Salcie pletoasă, 

Să te bată vântul 
Să sáruti pământul, . 
Să-mi umbresti mormântul. 


Mai lin, dorule, mai lin, 
Că sunt pe pământ străin; 
De-ar fi pe la locul meu, 
Te-aş chema să vii mereu. 
Cine are dor pe vale 

Ştie luna când răsare 

Şi noaptea câtu-i de mare. 
Cine are dor pe luncă 

Ştie luna când se culcă 

Si noaptea câtu-i de lungă. 


Câte stele sunt pe cer 
Pan’ la ziuă toate pier, 
Numai luna şi o stea 
Asteapta durerea mea. 


Mă strânge haina cea de lut, 
Mi-e rupt&’n piept şi'n coate. 
Mă strânge haina cea de lut, 
Mă doare, pare c'am crescut, 
Mă dor oasele toate. 


Ah, cum aș vrea să mă impac 
Cu-a morţii reci hotară; 
Ah, cum aş vrea să mă împace 
Si haina, — haina s’o desbrac 
Să nu mai simt povară. 


Maria Cunţan 


Doamne, Doamne, mult zic Doamne. 
Dumnezeu pare că doarme 

Cu capul pe-o mânăstire 

Si de nimeni n'are știre. 


In grădină 
La tulpină 
A prins dorul rădăcină. 


Am voit s’o 
Duc acasă, 
Rădăcina nu mă lasă. 


Am voit s’o 
Duc in tinda, 
Crengile ajung de grindă. 

Tot m'as duce !... De-a mea cale 
Nu'ntreba... e în zadar! 
Margini are deal și vale, 

Dorul e fár'de hotar ! 


Matilda Cugler-Poni 


Dela mine pan’ la tine 
Numai stele si lumine ! 


Dar ce sunt acele stele? 
Sunt chiar lacrimile mele, 


Ce din ochi-mi au sburat 
Si pe cer s'au aninat, 


Cum s'aniná despre zori 
Roua limpede pe flori !... 


Multe lacrimi de jălire... 
lar de dulce fericire 


Ah ! vărsat-am numai două 
Si-s luceferi amândouă ! 


De din vale de Rovine 
Grăim, Doamnă, către Tine 
Nu din gură, ci din carte, 
Că ne ești așa departe. 
Te-am ruga, mări, ruga . 
Să-mi trimiți prin cineva 


Ce-i mai mândru ’n valea Ta: 
Codrul cu poenele, 
Ochii cu sprincenele ; 
Că şi eu trimete-voi 
Ce-i mai mândru pe la noi: 
Oastea mea cu flamurile, 
Codrul și cu ramurile, 
Coiful 'nalt cu penele, 
Ochii cu sprincenele. 
d să știi că-s sănătos, 

4, multumind lui Cristos, 
Te sărut, Doamnă, frumos. 


Dorurile mele 

N’au întruchipare, 

Dorurile mele-s 

Frunze pe cărare, 

Spulberate și strivite frunze pe cărare. 


In zadar le caut 

Visurile mele, 

Strălucită salbă, 

Salbă de mărgele, 

Minunată și pierdută salbă de mărgele. 


Tot ce-mi ţese noaptea 
Zorile-mi destramă 

Mi s'a dus norocul... 
Nu-l mai plânge, mamă, 
La icoana Preacuratei, nu-l mai plânge 
mamă. 


F; N 
. Goga 


il 

De s'ar găsi cineva 
Să-mi cetească inima, 
Ar ceti cât ar trăi... 

Si tot n'ar mai isprăvi. 
Arzá-te focul pământ 


Si te-ar bate Domnul sfânt : 


Ce-am sămănat n'a ieșit, 
Ce-a ieșit, s'a veștejit. 
C'am sămănat viorele 
Şi-a ieşit lacrămi si jele, 
S’am sămănat busuioc 
Și-a ieșit pară si foc. 


Cin’ i-a zis dorului, dor 
Pare c'a fost ghicitor, 
O fi fost înstrăinat 

Cel care l-a botezat, 
Ori de lume ne'nteles 
Ca spicul cel necules 
Ce rámáne pe mohor 
Nestrâns de secerător. 


Foaie verde-a bobului 
Năcăjit ca mine nu-i, 
Jelui-m'aş vântului... 

Vântul suflă sus la munte, 
N'are vreme să m'asculte. 


N'am o scară să mă sui 
Sus în slava cerului, 
Să iau cheia, să descui, 
Să dau drumul dorului 
Pe deasupra codrului. 


Dati-mi, dati-mi aripioare, 
C’aud glasuri de cucoare. 
Dati-mi aripi sprintenele 

C’aud glas de rândunele... 


Duce-m'aș în cale lungă, 

Dor să nu mă mai ajungă! 
Duce-m'as si m’ag tot duce, 
Dor să nu mă mai apuce | 


. Pe sub cer si pe sub stele 
Sboará două rándunele. 
Acelea nu-s rándunele, 
Numai surorile mele. 

Una sboară si se duce, 
Una picá jos si plánge... 


Du-te, du-te, dorule, 
Du-te, călătorule, 
Legănat pe vânt de seară 
Să ajungi la noi în țară, 

Acolo am eu lăsată 

O măicuţă desmierdată, 
De-o trăi să i te 'nchini 

Cu noroc de prin străini; 
lar de mi-e máicuta moartă, 
Dorule, să-i plângi la poartă, 
Si din lacrimile tele 

Să răsară viorele. 


Cine ’n lume, cine poate 
Mările să le înoate, 

Codrii vechi să mi-i pătrunză 
Ca să numere-a lor frunză? 
Cine poate-avea aflare 

Câte valuri sunt pe mare, 
Câte raze sunt în soare, 
Cât parfum e într'o floare? 
Numai dorul mamei poate 
Să pătrundă ’n lume toate 
Ca să afle mângâere 

La cumplita sa durere ! 


In pădure 

Toate păsările dorm, 
Numai una n'are somn : 
Cată să se facă om. 


Căprioară, 

Surioară, 

Urcă-te 'n două picioare 
Roade codru pe sub poale 
Să văd razele de soare. 


Frunză verde de susai, 
Pusei geaua pe doi cai 

Si plecai 

Cu ei la rai. 

Nici la rai nu poti s& stai 
De mirosul florilor 

Si de dorul fetelor. 


Frunză vedre de pelin 
Tu streină eu strein 
Amândoi ne potrivim, 
Hai în codru să trăim. 
Hai în codrii Bâcului 

Pe marginea Prutului, 
Să ne facem bordeeș 

Cu ușorii de cireș 

Si cu patul de măcieș. 
Când om vrea ca să dormim 
Fân curat să pătulim 

Si cu flori să ne 'nvelim. 
Vântul când ne va trezi 
In departe s'auzi 
Buciumele ciobánesti 
Din câmpii moldovenești. 

Intr'o grădină, 
Lâng'o tulpină, 
Zării o floare ca o lumină. 


S'o tai, se strică; 
S’o las, mi-e frică, 
Că vine altul și mi-o ridică. 


Vai, vai, vai inima mea 
Mult îi bună, mult îi rea, 
Mult îi neagră ca tina, 
Ca tina de primăvară 
Care-o calcă carele, 

Boii cu picioarele. 


Bate moartea la fereastră : 
Spoveditu-te-ai, nevastă? 

Da’ tu ce-ai de-a întreba 
Spoveditu-m'am, ori ba? 

Da’ eu când m'oiu spovedi 
apte popi mi-or trebui, 
apte popi, din șapte sate 
ă le spui mii de păcate... 
i-un vládicá unguresc 

Să nu stie ce vorbesc, 

Ce stă vântul să tot bată 
Prin frunza de tei uscată 
Si frângându-și ramurile 
Să lovească geamurile ? 

. Iară tu de ce suspini 

- Când priveşti peste grădini? 

Nu mai sta de tot ofta 
Si în gând nu mă mustra, 
Că atunci te voi uita 
Când nu s’or mai arăta 
Lângă mare râurile, 
Lângă drum pustiurile, 
Luna și cu soarele 
Si "n codru isvoarele. 
Vei avea de suspinat 
Când vei sti cá te-am uitat; 
Când vei sta ca să má ’ngropi 
Pe cárarea dintre plopi 
S'atunei vântul o să bată 
Prin frunza de tei uscată, 


Scuturând-o, risipind-o, 
De ti s'o uri privind-o. mee 


Pe unde merge dorul 
Nu poti ara cu plugul, 
Că anină plugu 'n dor, 
Trag boii, numa nu mor. 
Pe unde merg dragostile 
Poţi ara cu vacile; 
Merg vacile rumegând 

Și bádita sueránd. 


Pagini Alese No. 6 2 

Frunză verde trifoi lat, 
Săracu-s, Doamne, sărac, 
Săracu-s si n'am pe nime, 
Numai mândra lângă mine... 
Fie Domnul lăudat, 

Că și mândra m'a lăsat 

Si acum chiar n'am pe nime, 
Numai Domnul e cu mine. 


Săraci dragostele noastre 

Ne-au rămas pustii pe coaste 
Si-am fost eu Vineri la ele: 
Răsărise viorele, 

Viorele flori adânci, 

Când le vezi, mándruto, plângi. 


Cine n'are dor destul 
Mute-si casa lângă drum :. 
Drumul sună, 

Dor se-adună ; 

Vântul bate, 

Dor desparte. 


Mult má 'ntreabá inima 
De mi-i dor de cineva; 
Foaie verde de scumpie, 
Cum se poate să nu-mi fie? 


Când si muntele că-i munte 
Si 'ncá are doruri multe 
Cu luna, cu negura, 

Cu iarba si cu frunza 

Si eu mierla síraca! 


Până-i lumea n'oiu uita 
Tara mea si pe maica; 
Până-i lumea nu uit eu 
Tara mea și satul meu. 
Mai bine în satul tău 

' Să bei apă dintr’un tău 1) 
Decât în tara străină 

Să bei apă din fântână. 


Tara, táruleana mea, 

Că eu te-am lăsat de rea, 
Dar n’o trece nici o lund 
Pan’ ce te-oi lua de bună. 


Săracă streinătate, 
Mult avui de tine parte | 
Jălui-m'aş munţilor 
De dorul părinţilor. 
Jálui-m'as brazilor 
Tot de dorul fraţilor. 
Jálui-m'as florilor 

De dorul surorilor. 
Jálui-m'as si n'am cui, 
Jălui-m'aş codrului, 
Codrului frunzosului, 
Codrului umbrosului. 


1. Helesteu. 

Codru-i jalnic ca și mine. 
Vara trece, toamna vine, 
Pică-i frunza toată bine, 
Vested și pustiu rămâne. 


Doină, doină, greu îmi cazi 

Din pădurea cea de brazi 

Si cu jale îmi răsuni 

Din huceagul de aluni, 

Şi m'adormi, m'adormi cu drag, 
Prin frunzișul cel de fag. 
Cine sună ’n cetine? 
Doinele, prietene... 
Tragănă-se, tragănă 
Frunza 'n codru leagănă. 


Din Vultori, în susul ţării, 
Până 'n creștetul Bihárii, 
Trece chipul motului 

Si s'aude doina lui, 

Si "n pământ si pe pământ 
Până sus la Domnul Sfânt... 


Cum se *ntoarce după soare 
Pururea această floare, 

Așa inima din mine 

In veci umblă după tine. 


Colinde, colinde, 

E vremea colindelor, 
Căci ghiata se ‘ntinde 
Asemeni oglinzilor. 

Si tremură brazii 
Miscand rămurelele, 
Căci noaptea de azi-i 
Când scânteie stelele. 


Se bucur copiii, 
Copiii şi fetele. 

De dragul Mariei 

Isi piaptáná pletele... 
De dragul Mariei 
Si-al Mántuitorului 
Luceste pe ceruri 


O stea călătorului. EKER 


— FRAGMENT — 


Ciobănaş cu oi 
De pe aste văi, 
Cu sumanul lăi, 
Máncat de nevoi, 

i bătut de ploi, 
iobănaș cu lance, 
DÁ-ti oile 'ncoace, 
La verde zăvoi, 
Că-i iarba de noi, 
2 umbra de voi — 
us umbră rotundă, 
Jos iarbă máruntá. 


Ra 36/3 . 

Ciobănaş cu glugă, 
Dă-ţi oile 'n luncă: 
Luncuţă 'nfloriti, 
Inimă ’mpartita; 
Luncufá pletoasă, 
Inimă duioasă. 


Foaie verde de trei flori, 
Ciobănaş dela miori, 

Und’ ţi-a fost soarta să mori? 
Sus în vârful muntelui, 

In bătaia vântului, 

La tulpina bradului. 
Lumânarea cin’ ţi-a 'nfipt? 
Luna când a răsărit, 

Stelele când au sclipit. 

De scăldat cin’ te-a scăldat? 
Ploile când au plouat. 

De 'mpánzit, cin’ te-a'mpânzit ? 
Frunza când s'a risipit. 

De 'ngropat cin’ ie-a 'ngropat? 
Brazii când s'au răsturnat. 
Fluierasul und’ l-ai pus? 

In craca bradului sus. 

Vantul cum a adiat, 
Fluerasu-a fluerat : 

Oile s'au grámádit 

Si pe mine m'au jelit. 


Dragul meu, dacá te duci, 
La noapte unde te culci? 
CÁ n'ai pat imperinat 
Fár' mormânt întunecat. 


Roagá-te de tatăl tău 
Să-ţi fac'o casă 'n grădină, 
Să ţi-o facă cu feresti 

Ca să nu te 'nádusesti. 

Să ţi-o facă cu podmoale 
Să mai ieși ziua la soare. 
Clopotare, clopotare, 
Trage clopotul mai tare, 
Să răsune dealurile 

Să audă neamurile. 

Că s'a 'ntors frunza pe tău... 
Ioane, la ospatul tău, 

Nu s'aude cetera 

Numai gura maică-ta, 
Numai maică-ta plângând, 
—-Huhurez, huhurezând. 


Vântul Late, si prin aer 
„oară frunza cea pribeagă... 
Şi pe dânsa-i însemnată 
Toată viata noastră, dragă ! 


Bine-i stă la cer cu lună 
Ca şi mândrei cu cunună, 


Bine-i stă la cer cu stele 
Ca si mândrei cu mărgele. 


Floare, floricea 
Mai zi, puica mea, 

Cum ziceai aseară 
Pe din jos de moară. 
Cum ziceai, ziceai, 
Inima-mi rupeai, 
Mai zi înc'odată 

Şi mi-o rupe toată! 


De-aș fi pasá sau Vizir 
N’as avea sileaf de fir, 
Nici saraiul de granit 

Cu pridvorul aurit; 

Nici bogatele caice, 

Nici eunuci priveghetori, 
Nici haremuri cu cadâne, 
Nici grădini cu scumpe flori; 
Dar mă jur pe prooroc, 
Să mor fără de noroc! 
Aş veni la voi aici, 

Cu o ceată de voinici, 
Şi-aş fura, far’ de păcat, 
Fata popii din Galaţi, 

Cu păr negru si bogat, 
Cu ochi dulci si lacrimati ! 


Bolintineanu 


CAVALCADA 


Aburii pe cer aleargă; 

Luna se ascunde "n nor; 

Lasă caii 'n pas să meargă, 
Să-ţi spui, dragă, al meu dor! 


Lasă caii, mândra mea, 
Că de nu mă-i asculta, 
Câte flori pe gura ta, 
Toate le voiu săruta ! 


Bolintineanu 


LA MIJLOC DE CODRU DES... 


La mijloc de codru des 
Toate păsările ies 

Din huceag de alunis 
La voiosul luminis, 
Luminiş de lângă baltă, 
Care ’n trestie înaltă 
Legănându-se din unde 
In adâncu-i se pătrunde 
Si de lună și de soare 
Si de păsări călătoare; 
Si de lună si de stele 
Si de sbor de rândunele 
Şi de chipul dragii mele. 


Eminescu 


CÂNTEC DE NOAPTE 


Fulgere, voinice, 

Ce-mi tresari din greu? 
Ce mi-aríáti cárarea, 

Ca s'o pierd mereu? 


Vin’ mai bine-odată 

Lin, nemărginit, 

Și mi-asterne drumul 
orului grăbit. 

Colo ’n văi, e-o casă 
Albă, ca de nea: 

In pervazul ușii 

Stă iubita mea. 


Isi trimete 'n noapte 
Sufletul trudit — 
Chipul in luminá 
Pare zugrăvit. 
P. Cerna. 


ICONITA 


Copilitá, mandrulita, 
Face-te-ai o iconita, 

Ziua să te port cu mine 
Sara să mă ’nchin la tine. 


POPA INDRAGITILOR 


La soare ne-om "ncredinta, 
La lună ne-om cununa. 
Este-un popă "ntre molizi, 
El cunună pe fugiți; 
Este-un popă între fagi, 
El cunună pe cei dragi. 


POTECUTA DIN PĂDURE 


Foaie vedre de trei mure, 
Ce mi-e mie drag pe lume? 
Potecuta din pădure 
Pardosită cu alune, 


Cu alune máruntele 

Să-mi calce murgul pe ele, 
Să-i trosnească sub picere, 
C'așa-i place mândrei mele. 


SUNĂ, SUNĂ... 


Foaie verde și-o alună, 
Sună, sună gi răsună, 
Sună pietricica ’n garla, 
Puica mea plânge cu milă; 
Sună pietricica ’n Olt, 
Puica mea plânge cu foc; 
Sună pietricica ’n vale, 
Puica mea plâge cu jale; 
Sună pietricica 'n deal, 
Puica mea plânge amar. 


FOAIE VERDE TREI ALACE... 


Foaie verde trei alace, 
Fă-mă, Doamne, ce mă-i face, 
Fă-mă pasăre de-argint 

Si cu penele de vânt, 

Să mă duc unde nu-i gând, 
Fă-mă Doamne,-o păsărea 
Să mă duc pe unde-oiu vrea 
Si să sbor 
Unde mi-i dor 

Si s& trag 

Unde mi-i drag. 

VAI SI-AMAR... 


Vai si-amar, puică-i de mine 
Că mi-e gândul tot la tine. 
Unde merg unde mă 'ntorc 
Parcă merg pe drum de foc. 
Picioarele merg pe cale, 
Gândul mi-i la tine ’n vale. 
Picioarele-mi merg pe văi, 
Gândul mi-i la ochii tăi. 


TU TE-AI DUS ȘI MAI LĂSAT... 


— Tu te-ai dus şi m'ai lăsat, 
Cine, bade, ţi-a dat stat? 

— Sfat mi-a dat frunza de fag 
Să iubesc cine mi-i drag. 

Sfat mi-a dat frunza de prun 
Să iubesc si să nu spun. 

Sfat mi-a dat frunza de nuc 
Să iubesc și să mă duc. 


FRUNZĂ VERDE DE ARTAR... 


Frunză verde de arțar, 
Rău de mine, rău și-amar, 
Aud două păsărele 

Colo ’n tufa de nuiele, 

Nu mai pot s'ascult de ele; 
Plec capul văd lácrámioare, 
Mă gândesc la surioare; 
Dau s'ascult o turturea, 
Tristă ca inima mea — 
Limba 'ntoarce, limba ’ntoarce, 
Cântecul ei lacrimi stoarce. 

CEC UL 


Vine cucul de trei zile 
Peste văi, peste movile 

Şi loc n'are să se pue, 

Să cânte, focul să-și spue. 
Pune-s'ar pe-o rămurea 
Aproape de casa mea, 
Să-mi tot cânte, cánte'n faţă, 
Si seară gi dimineaţă. 
De-ar fi cucul voinicel 

Mi l'as prinde argatel 

a cămeși subțiri i-aș toarce 
i l'as purta cum ii place. 
De-ar fi cucul un viteaz, 
El mi-ar trece de necaz. 
Dar e cucul păsărea, 

El cântă pe rámurea 

Si sboará pe unde vrea, 
Nu-i pasá de jalea mea. 


dupá Alecsandri 


“DU-TE DOR... 


Du-te dor, 

Până e nor, 

Că dacă s'o 'nsenina 

Mai departe te-oiu mana ; 
Du-te dor, până te mai 
Si te-aseazá unde-ti spui : 
La mândra la căpătâi. 


DORUL, BADEO... 


Dorul, badeo, dela tine 
Peste văi si dealuri vine, 
De nu-l poate opri nime : 

Nici cioban cu fluierul, 
Nici voinic cu cantecul, 
Nici popa cu cartea, 
Numai eu cu inima. 


MAI BADITA... 


Măi badita, par galbán, 
De dorul tău mă leagăn 
Cunr se leagănă iarba 
Când o taie cu coasa. 
Cum o taie, pică jos 

Si cum pică, 'ngálbeneste 
Așa dorul mă topeşte. 


TU TE DUCI... 


Tu te duci, badita, duci 

Pe sub fagi si pe sub nuci. 
Du-te, záu, dar iară vină 

Nu mă mai lăsa streină. 
Doar nici floarea nu-i streină 
Si ea are rădăcină. 

Vino, zău, badita, vină! 


RELE-S, BADE, FRIGURILE... 


Rele-s, bade, frigurile 

Da-s mai rele dragostile. 
Maica din friguri mă scoate 
Dar din dragoste nu poate. 

Maica-mi zise că mă scoate 
Dela câte, dela toate; 
Dela două nu mă poate, 
Dela mândra, dela moarte. 


CODRULE, CODRUTULE... 


Codrule, codrutule, 
Bunule, dragutule, 

Ian desfa-ti cărările, 
Să-mi duc supărările, 
Dorul mândrei arzător, 

Ce mă face călător. 

Plouă, plouă, iarba crește, 
Dorul mândrei mă topește. 
Plouă, plouă, iarba 'nspicá, 
Dorul mândrei rău mă strică, 
Inima mi se despică. 


FRUNZĂ VERDE MĂRĂCINE... 


Frunză verde mărăcine, 
Du-mă, bade, și pe mine 
Unde mergi în tari streine. 
Fă-mă pană 'n pălărie 

Ca eu umbră să-ţi dau tie. 
De ti-ar fi aga rușine, 
Fă-mă brâu pe lângă tine. 
De ti-ar părea brâul greu, 
Fă-mă lumină de său 

Si mă pune ’n sânul tău. 

De-i vedea că mă topesc, 
Suflă să mă răcoresc. 
Fă-mă lumină de ceară 
Şi mă pune subsuoară 

Si mă du cu tine "n tara. 
CÀ eu unde-oiu insera 
Calea ti-o voiu lumina, 
Oamenii te-or întreba : 
Ce lumină e asta? 
Atunci tu vei cuvânta : 
— Asta-i lumină de său, 
Dragoste din satul meu; 
Asta-i lumină de ceară, 
Dragoste din a mea ţară. 


MI-A TRIMIS BADITA DOR... 


Mi-a trimis bádita dor 

Pe-o foae din via lor; 

l-am trimis dorul acasă 
Pe-o frunză din via noastră. 
Mi-a trimis dorul din ţară 
Pe trei fire de săcară; 

Eu 'napoi i l-am trimăs 

Pe trei fire de ovăz. 


ASA M’A CUPRINS DORU... 


Asa m'a cuprins doru, 

Cum m'as strânge cu brâu. 
Dar din brâu mă pot descinge, 
Cu doru nu pot învinge. 


Din brâu m'aş desgădui, 
Cu doru nu știu ce-a fi, 
De el poate c'oiu muri. 
Bădişor, de doru-ti greu 
Mi se fac ochii părău... 


FĂ-MĂ, DOAMNE, CE MI-I FACE... 


Fă-mă, Doamne, ce mi-i face 
Un rugut verde cu mure 
Sub poalele de pădure; 
Ori izvor cu apă rece 
Cine bea de dor i-a trece. 
Ştiu că ar veni mândru 
Ca să-și stâmpere doru : 
Când să bee s'ar pleca, 
Izvorul s'ar turbura, 
Lumea 'ntreagá s'ar mira 
Ce poate fi si asta ; 

Când să bee ar veni, 

Tot izvorul s'ar opri, 
Lumea 'ntreagá s'ar ciudi 
Ce dragoste poate fi 

De nu ne putem uri. 


PE DEALUL SÁCELULUI... 


Pe dealul Sácelului 

Vine-mi dorul mândrului, 
Asa-mi vine de fierbinte, 

Să stau pe loc m'aș aprinde. 

Dar cu-atâta am noroc 

Că mă duc, nu stau pe loc. 
Suflá, vinte, pe păminte, 
Scoate-mi pe mândru nainte, 
Că de doru-i m'oiu aprinde. 
Pădurice de brad mare, 
Scoate-mi mândru pe cărare. 


N'AM SĂ SCAP... 


N'am să scap, în piept port dorul, 
Peste ape, peste munți ; 

Văd că peste mări amorul, 
Când o vrea isi face punti. 


Iancu Văcărescu 


ACELAS ROST 


Acelas rost la lucru 

Ca eri si azi si mani: 
S’aprind in vatra focul, 
Să ’nvart fusul în mâini. 


Mă prinde-un dor de ducă 
Şi-o jale de-a mai fi, 
De-aș rupe 'n două furca, 
Iar fusul l-as svarli. 


Si focul l-aş aprinde 

Să ardá-asa 'n pustiu, 
Dar nu pe vatră ’n tindă, 
Ci ’n piept... la cine știu! 


Maria Cuntan 

HAIN 


Cine, Doamne, m’a menit 
„Să m'apuc de îndrăgit, 

De 'ndrágit in sat străin — 
Fostu-mi-a duşman hain... 


Când de ea mi-i dor mai bine, 
Draga nu-i în sat la mine; 
Când de ea mi-i dor mai rău, 
Draga nu-i în satul meu ! 


Gh. din Moldova 


A TRĂI, FĂR'A IUBI... 


A trăi, far’a iubi: 

Mă mir ce trai o mai fi! 
A iubi, făr'a simţi: 

Mă mir ce dragoste-o fi! 
A simti, far’a dori: 

Ma mir ce simtire-o fi! 
A dori, făra jertfi: 

M& mir ce dor o mai fi! 


Nicolaie Văcărescu 


URMĂRIRE 


Bade, de a ta dulceaţă 
M'aș face floare "n faneata. 
Fă-te, mândro, ce te-i face, 
Că si eu, mândro, m'oi face 
Un voinic cu coasa "n spate 
Si-oi cosi florile toate ; 

Ba te-oi cosi si pe tine 

Si tot nu-i scăpa de mine. 


ROUA DORULUI 


Nu știu ce-am, de-o săptămână 
Ziua, noaptea n'am hodină, . 
Scosei șaua din cămară 

Si-o pusei pe murg, afară, 

Mă uit in cer si ’n pământ, 
Nu pot da nici un cuvânt; 

Mă uit la cer și la stele, 

Văzui dorul mándrei mele 
Coborind pe iarba verde 
Rouă... de-soare se pierde. 


NUMAI PENTRU MINE NU-I... 


Numai pentru mine nu-i 

Mila ’n glasul vântului... 

Şi-l aud sara trecând 
Ramurile clătinând... 

Și de mândra tot nu-mi spune 
Că e rău, ori că e bine? 


DORUL MEU... 


Dorul meu, badeo, şi-al tău 
Intâlni-le-ar Dumnezeu, 

Să se iubească-amândoi 

Dacă nu ne putem noi. ~ 


DORINTA 


Mandro, mandruleana mea, 
Spune-i tu la maică-ta 

Să 'ngrádeascá uliţa, 

Tot cu lin si cu pelin 

Şi cu pari de rosmarin 

Mai mult să nu ne 'ntálnim... 
Numai sarat câteodată, 
Dumineca ziua toată, 

Rareori în sărbători 

Si 'ntr'o zi de două ori. 


O, TU, DOAMNE... 


O, tu, Doamne, bine știi 
Cându-i sfârșitul lumii, 
Din patru cornuri de lume 
Vii si morti să se adune; 
Nu ‘ntreba la judecată 

Pe nimeni de nici o faptă, 
Făr' voinicul cel d'asară 
Ce sta "n poartă rezemat 
Cu păr galben retezat 

Si cu batul ferecat. 


CAND MA IUBIAM CU TINE... 


Cand m& iubiam cu tine 
Soarele ’nc&lzia mai bine, 
Erau calde râurile, 

Erau blânde vânturile. 

Da’ noi de când ne-am urit 
Raurile s’au racit, 
Vânturile s'au asprit, 

Nori negrii s'au slobozit, 


Soarele l-au cotropit 
Şi luna pe jumătate, 
Stelele-au căzut toate. 


BADITA CU CAL PORUMBAC 


Frunză verde mândră floare, 
De-ai fi bună vorbitoare, 

Eu lună te-aș întreba: 

N'ai văzut pe badita? 

— De văzut l-oiu fi văzut 
Numai nu l-am cunoscut. 

E cu calul porumbac 

Cu cămașa de bumbac 
Incheiată cu săbac, 

Tivită cu găurele 

Să-mi petrec dorul cu ele, 
De-a dreapta cu un bujor 
Să trăiască tot în dor, 

De-a stânga floare domnească 
Pe mine să mă iubească. 


FRUNZĂ VERDE DE SULCINÁ... 


Frunză verde de sulcină, 
A pus mândra în grădină 
Cucuruz cu late foi 

Să ne iubim numai noi, 
Dacă toamna a sosit 
Cucuruzu-a 'mbátrànit 
Foile i s'au uscat... 
N'am ajuns la sárutat. 


MOARĂ 


Pârăuţ, apă vioară, 
Face-m'as în tine moară, 
Să vie fetiţele 

Să le macin grânele, 

Să iau vamă dela ele 
Buze dulci și subtirele. 


OEIL E. 


Oltule, Oltetule, 

Oltule, cáine spurcat, 

Ce vii asa de turbat? 

Au la coadă te-a plouat 
De-mi vii asa mâniat 

Si cu sânge-amestecat : 
Tot cu sânge de haiduci, 
Cu căpestre de cai murgi? 


Oltule, Oltetule, 
Seca-ti-ar pâraiele, 

Să rămâe pietrele 

Să trec cu picioarele, 
Să mai văd copilele : 
Tot copile máruntele 

Si la gâturi cu mărgele, 
Pe pofta inimii mele ! 


^ 


SPRÂNCENILE MÂNDREI 


Mândră, sprâncenile tale 
Peană de privighetoare, 

Când le pleci, când le ridici 
La inimă rău mă strici, 
Când le pleci, când le cobori 
La inimă greu mă dori. 


PE MARGINE DE PĂMÂNI... 


Pe margine de pământ 
Merge badea semănând : 
— Să te faci, grâule, faci 
Să te faci mare la pai 

i spic rodit să ne dai, 

ă stai bin’ la secerat 
Ca mândra la sărutat, 

Să stai bine la 'mblátit 
Ca mándruta la iubit. 


PE JALEA DORULUI MEU... 


De jalea dorului meu 

Plâng sálciile ’n páráu, 

Cu várfu ’n jos la pământ 

Si má "ntreabá, de ce plâng? 
De ce plâng, de ce jelesc... 
Ce-am pierdut nu mai gásesc 
C'am pierdut, foaie de-arine, 
Pe badea de lângă mine; 
Si-am pierdut, foaie de fag, 
Si pe badea meu ăl drag. 


POPULARE SPANIOLE 


Vorbele de-amor pe lume 
Sunt ca salba de mărgele: 
Dacă scapă 'ntáia boabă, 
Celelalte curg gi ele. 


Portocalul din grădină, 
Tot omătul lui de floare, 


Când te dai de el aproape, 
Ti-l aruncă la picioare. 


* 
Vii sunt ochii tai, si nu stiu 
Ce tot fură de s'ascund, 


Intre gene,. ca talharii 
Intr'un codru fără fund. 


De la casa mea la tine 


Nici un pas nu-i de-ai călca: 


Vai, şi cât de lung e drumul 
Dela tine la a mea. 

La fântâna juruită, 

Câte-au fost și mi le-ai spus, 
Lângă ape-au fost rostite, 

Si cu apele s'au dus. 


Cum nu dă în flori șindila 
De pe stresiná, mă miară, 


Când la umbra ei stai veșnic 
Tu, — atâta primăvară ? 


* 

De-a murit, —eu c'o nătramă 
Pe obraji, am ingropat-o, 
Tárána să nu-mi atingă 

Gura care-am sărutat-o. 


* 


Piatra, cat de piatra fie, 
De-o lovesti scapá scântei ; 
Dará eu ce n'am o piatrá 
Pusă 'n locul inimei !.. 


* 


Iasomie-ti voi aşterne 

Şi crini albi o să resfir, 
Să se pară cá'ntre perne 
S'a culcat un trandafir. 


* 


A venit pe geam un cantec 
Si când s'a facut tăcere, 
Am simțit cá am pe suflet 
Ca o lacrimă de miere. 


D. Anghel 


ASA-S, DOAMNE, DE STREINA... 


Așa-s, Doamne, de streină 
Ca firutul de neghină 
Intr'un mijloc de țarină; 
Nici aceea nu-i streină, 

Că stau două 'ntr'o tulpină. 


MĂRGĂRINIT.. 


Mărgărint, mărgăritar, 
Ce te scuturi în pahar, 
Pe másuta dragei mele, 
Intre lacrimi și inele, 
Caută de ‘ntinereste, 
Tremură şi înflorește, 
Că poate mireasma ta 
Sufletu-i va turbura, 
Te-o privi si ţi-o zâmbi, 
Florile ţi-o mirosi... 


Dar atuncea, alb cum ești, 
Vezi să nu îngălbenești. 


Duiliu Zamfirescu 


DRAGOSTEA ȘI PORTOCALA... 


Dragostea și portocala 

Au o mare-asemănare : 
Orisicat de dulci să fie — 
Tot cam sunt puţin amare. 


Gh. din Moldova 


DRUMUL DORULUI 


Lung e drumul Clujului 
Dar mai lung i-al dorului, 
Drumul Clujului se gată 
Al dorului niciodată... 


DRAGOSTELE 


Saracile dragostile 

Ciripesc ca păsările, 

Trec prin tină, nu se 'ntină, 
De voinic tânăr s 'anină, 
Trec prin apă, nu se "neacá, 
De voinic tânăr se leagă. | 


SUPĂRAT CA MINE NU-I... 


Supărat ca mine nu-i, 
Fără puiu cucului 

Când îl lasă mama lui 
Mititel, fără de pene — 
Şar sbura și nu e vreme. 


CODRULE CU FRUNZA RARĂ... 


— Codrule cu frunza rară, 
Lasă-mă de mas pe seară, 
Pe mine și cu badea, 
Că nimic nu ti-om strica. 
— Eu cu drag mi v'aș lăsa, 
Mă tem că v'ati săruta 
i frunza mi s'a usca. 
entr’o fata și-un fecior 
Să rămâe codrul gol; 
Pentr'un fecior si o fata 
Să-mi fie frunza uscată ! 


DE-AR DA DUMNEZEU... 


De-ar da Dumnezeu să fie 
Murăşul cerneală neagră 
Şi cerul hârtie albă; 
Soarele să 'nceapá-a scrie 
Binele meu din junie 

Si-al mandrutii din fetie. 


LOTRUL 


.Cine-mi zice mie lotru, 

Să meargă cu mine 'n codru 
Si să vadă de ce-s lotru, 

De fetite, ori neveste, 

Ori de cai far’ de capestre ? 
N’am furat turme de boi 

Să las oameni în nevoi, 
N'am furat turme de vaci 
Să las oamenii săraci, 

N'am furat turme de miei 
Să las oamenii migei. 

Am furat turme de boi 

Să fac mândrei cisme noi; 
Am furat turme de vaci 

Să fac mândrei rochii largi ; 
Am furat turme de miei 
Mândrei să-i cumpăr cercei, 
Că mi-s dragi ochitii ei. 


De oiu prinde a cânta, 
Munţii toţi s'or legăna, 
Văile s'or turbura, 
Pietrele s'or despica, 
Numai inimioara ta 

Sloi de ghiatá o să stea. 

— MOTIV STRĂIN — 


Lângă patul unde stau 
Bate luna pe podele, 
Nu știu luna bate sau 
A căzut omăt pe ele. 


Fruntea mi-o ridic, privesc 
Luciul zărilor desarte ; 

Fruntea-mi cade și gândesc 
Trist la ţara mea, departe... 


St. O. Iosif 


Nici un dor nu vine greu 
Ca dorul din satul tău; 
Nici un dor nu vine lin 
Ca dorul dela strein ; 

Nici un dor nu vine iute 
Ca dela cioban din munte. 


Si cavalul tot s’aude 

De departe trist si vag — 
E o doină de la stână, 
Jalea unui dor pribeag !.. 


Traian Demetrescu 

Frunză verde trifoi lat 
Săraci dragostele noa- 

Cine n'are dor destul 

Doina Motului 
Floarea Soarelui (Alecu 

nescu) 
Cântecul mioarei 
fragment 
Ciobănaşul 
Jalea mamei 
Frunza pribeagă (E- 
minescu) 

Bine-i sta 
Floare, floricea 
Fata popii (D. Bolinti- 


DREGDH) e e eee sels 

68. N'am să scap... (Iancu 

[Ira dee ee EN RUE 35 

„PAGINI ALESE“ (serie nouă) 
APĂRUTE: 


No. 1. lon Neculce. Letopiseţul țării Moldovei. 
O seamă de cuvinte. 

No. 2. V. Alecsandri. Poezii populare. — 

No. 3. Miron Costin. Cronica. 

No. 4. V. Alecsandri, Pasteluri. 

No. 5. Esopeia. Din fabulele lui Esop. 

No. 6. Cartea Dorului. Lamura cántecelor pă ai 

No. 7. S. Fl. Marian. Pasările Poporului Român. 

No, 8—9. B. P. Hașdeu. Răzvan și Vidra. * 

No. 10. C. Negruzzi. Cum am învățat românește. Scrisori 

No. 11—12, I. Budai-Deleanu. Tiganiada (cu un rezumat). 

No. 13. M. Eminescu. Poeme populare. 

No. 14. V. Alecsandri. Poezii epice. 

No. 15. M. Kogălniceanu. Cuvântări. 

No. 16. C. Negruzzi. Alexandru Lăpuşneanul. 

No. 17. V. Alecsandri. Poezii lirice. 

No. 18. Poeti Basarabeni. 

No. 19—20. Poeti din Ardeal si Banat. 

No. 21. Alecu Russo. Cântarea României.! 

No. 22. D. Bolintineanu. Legende istorice. 

No. 23. V. Alecsandri. Călătorii, 

No. 24. Grig. Alexandrescu. Fabule. 

No. 25. M. Eminescu. Poeme. 

No. 26, I. L. Caragiale. Proză literară. 

No. 27—28. Alexandria. 

No. 29. |. Creangă. Nuvele. 

No. 30. |. L. Caragiale. Povești. 

No. 31-32. Constantin Golescu, Insemnare a călătorici 
mele făcută în anul 1824, 1825, 1826. 

No. 33. Al. Macedonski. Poezii. 

No. 34. lon Ghica. Scrisori. > 

No. 35. M. Eminescu. Basme tn proză, 

No. 36, Al. 1. Odobescu. Doamna Chiajna. 

No. 37. I. Eliade Rădulescu, Poezii. 

No. 38. |. L. Caragiale. Alte povești. 

No. 39—40. M. Eminescu. Poezii postume. 

No. 41. O, Goga. Poezii alese. 

No. 42. Al. I. Odobescu. Paeudo-Kynegheticos (cu un 
rezumat). 

